
duos oportet conscribi testes. Item ejus ofncium est ut, cum
ad scaccarium stipendiarii regis venerint pro stipendiis suis,
sive sint residentes in castris regis sive non, assumpto secum
clerico constabulariae, cujus est terminos eorum nosse, et
marescallo scaccarii, computet eorum liberationes, et de
retractis fidem suscipiat, et residuum solvi faciat. Omnis
enim liberatio quorumcunque, sive accipitrariorum sive falco-
nariorum sive bernanorum, ad ofncium ejus spectat, si praesens
fuerit; nisi forte dominus rex ad idem aliquem prius assi-
gnaverit : quia constabularius a rege non facile potest avelli,
propter majora et magis urgentia. Notandum vero quod
marescallus scaccarii de liberationibus residentium militum
percipit quod ad eum pertinet ratione officii sui ; de corn-
mean tibus autem non. Item huic cum aliis magnis commune
est, ut nihil magnum eo inconsulto fieri debeat.

Quid ad Camerarias.

Camerariorum ofncium annexum est officio thesaurarii, quia
uno et eodem praetextu honoris vel dispendii militare nos-
cuntur ; et est eis idem velle et idem nolle ad honorem regis,
adeo ut quod ab uno factum fuerit, a nullo eorum dicatur
infectum. Thesaurarius enim pro se et pro eis suscipit com-
potos, et secundum qualitates exactorum verba ministrat in
scripturam rotuli, in quibus omnibus pari jure societatis
obligantur, et sic de aliis quae vel ab hoc, vel ab hiis_, salva
fide domini regis, fiunt, sive in scriptis, sive in receptis, sive
in taleis, sive in expensis.

Quid ad Marescallum.

Marescalli cura est taleas debitorum quas vicecomes reddi-
.derit, quae tamen annotantur in rotulo, mittere seorsum in
forulo suo : brevia quoque regia de computandis, vel per-
donandis, vel dandis, hiis quae exiguntur a vicecomite per
summonitionem. Illi vero forulo superscriptip comitatus,
cujus haec sunt, apponitur, et singulis comitatibus singulos
oportet forulos, a vicecomite qui computat, marescallo
ministrari.

D. Est hie aliquid quod me movet.

M. Satis praesensi. Sustine tamen modicum. Plana enim
erunt omnia ex consequentibus. Item si quis debitor non
satisfaciens de summonitione meruerit comprehendi, huic tradi-
'tur servandus, et soluto scaccario illius diei, si voluerit, mittet

